สังคมข่าวหุ้น
หุ้นกลุ่มเครื่องดื่มคึก ICHI ยอดขายดีรับลมร้อน บล.ฟินันเซีย ไซรัส เพิ่มน้ำหนัก เข้าลงทุนในหุ้น ICHI โดยคาดกำไรสุทธิ Q1/2566 ที่ 211 ล้านบาท
หุ้นกลุ่มเครื่องดื่มคึก ICHI ยอดขายดีรับลมร้อน บล.ฟินันเซีย ไซรัส เพิ่มน้ำหนัก เข้าลงทุนในหุ้น ICHI โดยคาดกำไรสุทธิ Q1/2566 ที่ 211 ล้านบาท
19 เม.ย. 2566

หุ้นกลุ่มเครื่องดื่มคึก  ICHI ยอดขายดีรับลมร้อน บล.ฟินันเซีย ไซรัส เพิ่มน้ำหนัก เข้าลงทุนในหุ้น ICHI โดยคาดกำไรสุทธิ Q1/2566ที่ 211 ล้านบาท โต 103%  ทำจุดสูงสุดในรอบ 7 ปี จากรายได้ที่คาดทำ New High ในรอบ 8 ปี จากทั้งกลุ่มชาเขียวและ Tansansu และ Margin ดียังทรงตัวสูง แนวโน้มกำไรจะดีต่อเนื่องใน Q2/2566 เพราะเป็น High Season และจะรับรู้ลูกค้า OEM เต็มไตรมาส ราคาเป้าหมาย 14 บาท
SABUY แจ้งเปลี่ยนอัตราการจ่ายเงินปันผล  โดย 1) จากเดิมที่จะจ่ายเงินเป็นผลเป็นหุ้นสามัญในอัตราส่วน 4 หุ้นเดิม ต่อ 1 หุ้นปันผล กลายเป็น 4.3442 หุ้นเดิม ต่อ 1 หุ้นปันผล (หรือคิดเป็นการจ่ายเงินปันผลจากหุ้นละ 0.25 บาท เป็น 0.2301 บาทต่อหุ้น) และ 2) จากเดิมที่จะจ่ายเงินปันผลเป็นเงินสดในอัตราหุ้นละ 0.0278 บาทต่อหุ้น กลายเป็น 0.0255 บาท
TEAMG คว้างานโครงการก่อสร้างสวนสัตว์แห่งใหม่ ระยะที่ 1 คลองหก องค์การสวนสัตว์แห่งประเทศไทย ในพระบรมราชูปถัมภ์ (อสส.) มูลค่า 535.40 ล้านบาท ปี 2566 มีโอกาสคว้างานใหญ่เข้ามาตลอดทั้งปี ทั้งจากธุรกิจที่ปรึกษาในโครงการต่าง ๆ ของภาครัฐและเอกชน รวมถึงธุรกิจที่เกี่ยวเนื่องที่บริษัทจะดำเนินการเอง หรือไปจับมือกับพันธมิตร ช่วยหนุนแบ็กล็อกปีนี้ แตะ 5,000 ล้านบาทตามเป้าหมายที่วางไว้ นับเป็นการสร้างการเติบโตที่แข็งแกร่งต่อเนื่อง
MTC อนุมัติจ่ายปันผลเป็นเงินสดจากงวดผลการดำเนินงานในปี 2565 (มกราคม-ธันวาคม 2565) ในอัตรา 0.95 บาท/หุ้น กำหนดขึ้นเครื่องหมาย XD วันที่ 27 เมษายน 2566 และจ่ายปันผลวันที่ 17 พฤษภาคม 2566 ปริทัศน์ เพชรอำไพ รองกรรมการผู้จัดการ บริษัท เมืองไทย แคปปิตอล จำกัด (มหาชน) เผยแผนการดำเนินงานของ MTC ในปี 2566 ตั้งเป้าหมายพอร์ตสินเชื่อเติบโต 20% มีแผนขยายสาขาเพิ่ม 600 แห่งในปี 2566 รวมเป็น 7,200 สาขาทั่วประเทศ รองรับความต้องการของลูกค้าในระดับฐานรากที่ขาดโอกาสในการเข้าถึงสินเชื่อจากสถาบันการเงิน
SIRI ยอดขายพุ่ง อุทัย อุทัยแสงสุข ประธานผู้บริหารสายงานปฏิบัติการ บริษัท แสนสิริ จำกัด (มหาชน) (SIRI) ปลื้มยอดขายไตรมาสแรกของปี 2566 ได้สูงถึง 12,000 ล้านบาท เติบโตขึ้นเกือบ 70% จากไตรมาสเดียวกันของปีก่อนและคิดเป็นกว่า 22% จากเป้าหมายยอดขายทั้งปีที่วางไว้ 55,000ล้านบาท แบ่งเป็นยอดขายจากโครงการแนวราบ6,500 ล้านบาท และโครงการคอนโดมิเนียม 5,500 ล้านบาท ความสำเร็จจากความเชื่อมั่นในการเป็น แบรนด์อันดับหนึ่งของคนอยากมีบ้านที่ลูกค้าให้การตอบรับสูง
“AGE” เตรียมประชุมผู้ถือหุ้นวันที่ 25 เม.ย.นี้ ขออนุมัติจ่ายปันผล ทั้งปันผลเป็นหุ้นในอัตรา 10 ต่อ 1 และเงินสด 0.2256 บาท พร้อมกำหนดจ่าย 17 พ.ค. 2566 นี้ โดยถ้ารวมปันผลพิเศษระหว่างกาลในช่วงเดือนธันวาคมปีที่แล้ว ซึ่งบริษัทจ่ายปันผลจำนวน 0.18 บาทต่อหุ้น เท่ากับว่ายีลด์การปันผลของบริษัทอยู่ที่ 12.8%
BTSGIF ฟื้น กำไรไตรมาสแรกแตะ 1 พันล้านบาท ครั้งแรกนับแต่เกิด COVID ที่ 1,037 ล้านบาท เพิ่มขึ้น 191% จากปีก่อน และเพิ่มขึ้น 11% จากไตรมาสที่ผ่านมา ตามการฟื้นของผู้โดยสารรถไฟฟ้าหลัง COVID-19 คลี่คลาย คาด BTSGIF จ่ายผลตอบแทน (เงินคืนทุน) 0.179 บาท/หน่วย คิดเป็น Yield 5.1% แนวโน้มกำไรปกติฟื้นต่อเนื่อง คงคำแนะนำ ซื้อ ราคาเป้าหมาย 5.20 บาท คาดให้ผลตอบแทน IRR กว่า 22%
TIDLOR ร่วงรับขึ้น XD  บล.เอเซีย พลัส มองราคาหุ้นของ บมจ.เงินติดล้อ (TIDLOR) ที่ปรับตัวลงมา คาดมาจากการขึ้นเครื่องหมาย XD โดยจะมีการจ่ายปันผลเป็นหุ้นในอัตรา 8 หุ้นเดิมต่อ 1 หุ้นใหม่ และจ่ายปันผลเป็นเงินสดอีก 0.292 บาท หากมองในด้านปัจจัยพื้นฐาน ยังคงแนะนำ ซื้อ ให้ราคาเป้าหมายที่ 28 บาท/หุ้น โดยคาดว่ากำไรสุทธิไตรมาส 1/2566 เท่ากับ 933 ล้านบาท เพิ่มขึ้น 14% QoQ แต่ลดลง 1% YoY